钦定古今图书集成/明伦汇编/氏族典/第271卷 > 王宾
## 钦定古今图书集成/明伦汇编/氏族典/第271卷 > 王宾

按《金史王宾传》：“宾字德卿，亳州人。贞祐二年进士，为
尚书省令史，坐事罢归。天兴元年，亳州军变，节度使
粘哥出走，宾约城中军民复其州。哀宗嘉之，授宾同
知节度使。哀宗迁蔡，宾奉迎于州北之高安。上与语
大悦，擢为行部尚书，世袭谋克。上初至亳，宾等适征
民丁负铁甲入蔡，及会计忠孝军家属口粮。时亳之”
粮储不广，宾等常吝惜军士以此归怨。及《运甲》之役，
复不欲行，会宾等于楼上铨次立功等第，镇防军哗
噪登楼，拽宾往市中害之。